Nešto prije 12 sati na širem području Rijeke osjetilo se poprilično snažno podrhtavanje tla.



Epicentar potresa bio je 18 kilometara udaljen od trećeg najvećeg grada Hrvatske i bio je jačine 4.1 stupnja po Richteru.

Svjedoci iz Jadranova i Kraljevice kažu da se sve dogodilo jako brzo, prenosi Jutarnji list.

- Trajalo je sekundu-dvije, bilo je malo bučno - kaže čovjek iz Kraljevice, dok je sličan opisan stigao iz Jadranova.

- Čule su se dvije eksplozije, kuća se malo zatresla.

- Bilo je nelagodno. Bio je to najjači potres u mom životu. Sve se treslo i čula se buka oko dvije sekunde, rekao je očevidac iz Rijeke.

Noćas u 3 sata i 4 minute zabilježili su seizmografi Seizmološke službe Hrvatske zabilježili su i umjeren potres s epicentrom u podmorju Pelješca kraj mjesta Drače. Magnituda je potresa iznosila 3.3 prema Richteru, a osjetio se i u okolnim mjestima.